OBSERVATIONES ZOOLOGICAE. 
I7O 
Licet tempestate frigida tamen aqua pedes tectos habere non reformidavit. 
Integros dies pluviae exposita mansit , ut tota maderet : sed noctu scalam 
ascendere amabat et sub tecto pernoctare. Ceterum insistebat etiam frequenter 
lapidi vix duos pollices crasso , sed lato planoque. Exspatiabatur quoque lu- 
benter per domus contignationes etiam superiores , sed expulsa aliquoties 
verecunda docilitate haud amplius rediit. Vidi et in stramine ubi pernoctabat, 
genibus innisam corpore erecto , singulari habitu : etiam in pavimento sic se- 
debat, attractis digitis et cum tarso angulum facientibus, ut tarsi terrae non 
incumberent , quod et Jabiru facit , referente Stedmanno. 
Ao. 1781. d. 29. Martii, putari aesculos meos hippocastanos curaveram. 
Ciconia sedulo ramos abscissos intrusit foramini quadrato pedis amplitudine, 
quod in porta inclinata cellae meae erat. An instinctus nidificandi hoc illam 
facere jussit? 
D. 1. Maji primum in tectum humile evolavit, ut abituram putarem. Sed 
non repetiit unquam Ultimis Junii diebus multas pennas (non plumas) minores 
amisit, et rostro corpus purgavit. Toto mense Majo vidi plumas molles decidere. 
Viso noctu erinaceo gloteravit. 
Pluviae se semper exposuit , sed sereno tempore effusam superne aquam 
vitavit , et madefacta concutiendo corpus siccavit. 
Novembri cum thermometrum Reaumurianum decem gradus supra glaciem 
consisteret, e labro aqua pleno sedulo balneavit, quatiendo alas, et ventri 
etiam ante labrum incumbens. 
Pennae remiges abscissae, quamquam nonnullae e minoribus tectricibus 
renovatae essent , tamen anno sequente nondum renatae erant. 
Primis Julii diebus quum pennae quoad partem renatae essent , volatu se 
exercens circulos quos posset maximos in area describendo gloterabat extenso 
collo , rostro non supino ut alias , quod gaudii signum esse visum est. Noctu 
etiam quandoque in area ambulantem vidi. Ab infantibus notis quiescens 
etiam se tangi et palpari passa est. Culina expulsa gloterando indignabatur, 
semper extenso collo, non resupinato rostro. Dejeceram de fenestra lapillos, 
quos illa exultans excipere gestiebat, et rostro etiam de terra tollebat; tum 
mihi adgloterans , incipiendo gloterare extenso rostro , postea reclinato ca- 
pite , dein iterum demittendo , ubi caput obliquabat , ut altero oculo sursum 
fere spectaret. Tumque saccus gularis in conspectum venit. Quandoque recli- 
nationem capitis iterabat. Gloterans in affectu constituta erat , nam alas ele- 
vabat et caudam aliquantum explicabat. Quandoque subcitato gradu incedens 
1 
